| AS *Signet Bank* |
| --- |
| AS Signet Bank logotips |
|
| Veids | Akciju sabiedrība |
| Dibināts | 1991. gads |
|
| Galvenais birojs |  |
|
|
|
| Vadība | Roberts Idelsons (Valdes priekšsēdētājs) |
|
|
| Aktīvi | 489,61 milj. EUR (2014) |
|
|
| Nozare | Finanses |
|
| Mājaslapa | signetbank.com |

**AS *Signet Bank*** (līdz 2022. gadam AS *Expobank*) ir Latvijas banka. Tā ir dibināta 1991. gadā.

Ieguldījumu pārvaldīšanai ir izveidota sabiedrība AS *Signet Asset Management Latvia IPS*. Kopš 2023. gada decembra *Signet Bank* pieder uzņēmums AS *Magnetiq Bank* (līdz 2024. gadam AS *LPB Bank*).

AS *Signet Bank* akcionāri: *Signet Acquisition III* (24,5 %; ASV uzņēmums, kas pieder Aleksandram Solovejam), AS *RIT Group* (19,5 %; pieder Rapoportu ģimenei), SIA *Reglink* (15,9 %), Natālija Petkeviča (9,9 %), *Solrut Holding Company LLC* (9,6 %; ASV uzņēmums), Leonids Kaplans (8,0 %), SIA *Slink* (6,4 %), SIA *ID Family Foundation* (5,2 %), Maikls Balboni (1,0 %).

Vēsture
-------

### *Expobank*

AS *Expobank* logotips
1991. gada 6. decembrī tika dibināta **AS Latvijas tirdzniecības komercbanka, Rīga "TIRDZNIECĪBAS BANKA"**.
1993. gada 29. aprīlī to pārdēvēja par **AS, Rīga "LATVIJAS TIRDZNIECĪBAS KOMERCBANKA"**.
1994. gada 13. decembrī bankai mainīja nosaukumu uz **AS "Latvijas tirdzniecības banka"**.
2009. gada 24. aprīlī tā ieguva nosaukumu **AS *LTB Bank***.
2010. gadā tika atvērta filiāle Kipras Republikā.

2012. gada februārī par *LTB Bank* vienīgo īpašnieku kļuva Krievijas uzņēmējs Igors Kims, kurš agrāk bija arī bankas līdzšinējā īpašnieka *MDM Bank* akcionārs.
2012. gada 28. aprīlī banku pārdēvēja par **AS *Expobank***.
2014. gadā tika atvērta pārstāvniecība Honkongā.
Saskaņā ar 2015. gada finanšu pārskatu bankas tīrā peļņa bija 15,390 tūkstoši eiro. Bankas kapitāla pietiekamības rādītājs 2015. gada 31. decembrī bija 44,73 % un likviditātes rādītājs — 108 %.

2021. gada 30. septembrī *Expobank* aktīvi bija 86,117 miljonu eiro apmērā, un tā pēc aktīvu apmēra bija mazākā banka Latvijā.

### *Signet Bank*

1992. gada 26. maijā tika dibināta **AS "Latvijas biznesa banka"** (LBB). Tās akcionāri bija lielas Krievijas bankas un uzņēmēji.
2011. gadā LBB veica reorganizāciju, lielāko daļu bankas aktīvu pārdodot, tai skaitā Igaunijas bankas *EestiKrediidipank* Latvijas filiālei. Pēc tam LBB veica ierobežotu darbību, un 2012. gada beigās tā bija 25. vietā Latvijā pēc aktīvu apjoma.

2013. gada 21. maijā Krievijas uzņēmējs Andrejs Vdovins iegādājās 100 % "Latvijas Biznesa Bankas" akciju. Viņš bija līdzīpašnieks *VMHY* grupai, kurā bija Krievijas bankas *M2M Private Bank* un *ATB Bank*.
Kopš 2011. gada Latvijā darbojas A. Vdovinam piederoša ieguldījumu pārvaldes sabiedrība *M2M Asset Managemen*, ko vēlāk pievienoja iegādātajai bankai.
19. jūlijā LBB pārdēvēja par **AS *Bank M2M Europe***.
2017. gada 27. septembrī tā ieguva nosaukumu **AS *Signet Bank***. 20. oktobrī IPAS *M2M Asset Managemen* pārdēvēja par IPAS *Signet Asset Management*.

### Apvienotā banka

2022. gada 16. februārī tika paziņots, ka Igors Kims ir pārdevis *Expobank* kapitāldaļas uzņēmumam *Signet Bank*.
2022. gada 11. jūlijā tika paziņots, ka Finanšu un kapitāla tirgus komisija ir atļāvusi *Signet Bank* un *Expobank* apvienošanos, un turpmāk tās darbosies kā viena kredītiestāde ar *Signet Bank* zīmolu, vēlāk mājaslapa novirzīta uz *Signet Bank*.
12. jūlijā AS *Signet Bank* pārdēvēja par **AS *SB Resolution*** (2023. gada 4. janvārī to likvidēja), savukārt AS *Expobank* ieguva nosaukumu **AS *Signet Bank***.

2023. gada 1. decembrī AS *Signet Bank* Konkurences padomei iesniedza apvienošanās ziņojumu par izšķirošas ietekmes iegūšanu pār AS *LPB Bank*. 7. decembrī Konkurences padome atļāva šo apvienošanos, un 11. decembrī AS *Signet Bank* pabeidza AS *LPB Bank* iegādes darījumu. Turpmāk plānots *LPB Bank* fokusējoties uz *FinTech* uzņēmumu apkalpošanu, *Banking as a Service* (*BaaS*) pakalpojumu sniegšanu un inovatīviem digitāliem finanšu produktiem.
2024. gadā AS *LPB Bank* tika pārdēvēta par AS *Magnetiq Bank*.

Atsauces
--------

1. ↑  Bank Profile: Expobank
2. ↑  Signet Bank vadība un akcionāri Signet Bank
3. 1 2  Expobank, AS Lursoft
4. 1 2  Signet Bank iegādājusies Expobank Db.lv, 16.02.2022
5. 1 2  Bijušo parexiešu darba devējs Krievijas finansists Andrejs Vdovins iegādājies Latvijas Biznesa banku Ieva Mārtiņa, Dienas Bizness, 22.05.2013
6. ↑  FKTK atļauj Signet Bank un Expobank apvienošanos Db.lv, 11.07.2022
7. ↑  Signet Bank iegādājas LPB Bank Db.lv, 12.12.2023

Ārējās saites
-------------

* AS *Signet Bank* mājaslapa

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Bankas Latvijā |
| --- |
|  |
| Esošās | 

|  |  |
| --- | --- |
| Latvijā reģistrētās | 
* BluOr Bank
* Citadele
* Reģionālā investīciju banka
* LPB
* Industra
* Rietumu
* Rigensis
* SEB
* Signet Bank
* Swedbank

 |
|  |
| Ārzemēs reģistrētās | 
* Bigbank
* Luminor
* Handelsbanken
* OP
* Scania

 |

 |
|  |
| Bijušās | 

|  |  |
| --- | --- |
| Latvijā reģistrētās | 
* ABLV
* Ako
* Alejas komercbanka
* Avia
* Atmoda
* Baltija
* Baltic International Bank
* Bauskas
* Centra
* Dālderis
* Daugavas
* Dinastija
* Doma
* Expobank
* GE Money
* Hipotēku un zemes
* Jelgava
* Kurzeme
* Kredo
* Latgales Akciju komercbanka
* Lainbanka
* Land
* Latintrādes
* Latvijas Depozītu
* Latvijas Kapitālbanka
* Latvijas Krājbanka
* Latvijas Kredītbanka (1935—1940)
* Latvijas Kredītbanka (1992—1999)
* Latvijas Privātbanka
* Latvijas Rekonstrukcijas un attīstības
* Latvijas Tautas
* Latvijas Zemes
* Lettika
* Liepājas komercbanka
* LTN-Skonto
* Ogres komercbanka
* Olimpija
* Olti
* Parex
* PNB
* Polārzvaigzne
* PrivatBank
* Rekobanka
* Rīgas apvienotā Baltijas
* Rīgas Starptautiskā
* Sakaru
* Saules
* Sigulda
* Talsu komercbanka
* Topbanka
* Trasta komercbanka
* Tukuma
* UniCredit
* Valsts zemes
* VEF
* Ventspils apvienotā Baltijas
* Vesta
* Viktorija

 |
|  |
| Ārzemēs reģistrētās | 
* Danske
* Dresdner
* Krediidipank
* LHV
* Nordea
* Société Générale

 |

 |

 |